cyanic-selkie/wikianc huggingface dataset:
Reālā laika ziņošanas protokols
Šifrēšana
Ir plaši saprasts, ka SSL rokasspiediens sesijas sākumā ir prasīgs. Ņemot to vērā, Adobe izstrādāja RTMPE kā vieglāku alternatīvu, lai lielas datu plūsmas saites varētu vienkāršāk apstrādāt šifrētus straumējumus. Adobe reklamē RTMPE kā metodi priekš drošas datu sūtīšanas, aizsargājot no klienta datu viltošanas, bet tas ir nepatiess apgalvojums. RTMPE lieto tikai anonīmo Diffe-Hellman, kurš nesagādā nekādu apstiprinājumu par jebkuras puses identitāti, līdz ar to šī metode nav pasargāta no trešās personas uzbrukumiem, kad sesija tiek palaista.
HTTP tunelēšana
Tunelētā RTMP (RTMPT) RTMP dati tiek iekapsulēti un apmainīti caur HTTP. Ziņas no klienta (mediju atskaņotāja šinī gadījumā) tiek nosūtītas uz portu 80 (noklusējuma portu priekš HTTP) uz servera.
Kaut gan ziņas, nosūtītas, izmantojot RTMPT, ir lielākas, nekā to attiecīgās RTMP ziņas sakarā ar HTTP galveņu izmēru, RTMPT var veikt RTMP darbības, kur RTMP nestrādātu, piemēram, kad klients ir aiz ugunsmūra un bloķē ne-HTTP un ne-HTTPS ārā ejošo plūsmu.
Šis protokols strādā sūtot komandas caur POST saiti un AMF ziņas caur POST saturu.
Piemērs būtu lai atvērtu savienojumu.
Stīvs Brūss
Stīvens Rodžers Brūss (en, dzimis ) ir Anglijas futbola treneris un bijušais futbolists, spēlēja centra aizsarga pozīcijā.
Kā spēlētājs, Brūss spēlēja Gillingham, Norwich City, Manchester United, Birmingham City un Sheffield United. Ar Manchester United komandu Brūss trīs reizes uzvarēja Anglijas Premjerlīgā.
Savu trenera karjeru Brūss uzsāka Sheffield United, vēlāk neilgi trenēja arī Huddersfield Town, Wigan Athletic un Crystal Palace. 2001. gadā viņš pievienojās Birmingham City, ar kuru viņš divas reizes arī iekļuva Premjerlīgā. 2007. gadā Brūss atkāpās no amata un atgriezās Wigan Athletic. 2008.–2009. gada sezonas beigās viņš ieņēma Sunderland galvenā trenera amatu, tomēr 2011. gada novembrī tika atlaists. Septiņus mēnešus vēlāk, viņš tika apstiprināts par Hull City treneri. Ar Hull City komandu Brūss iekļuva 2014. gada FA kausa finālā. Vēlāk divus gadus pavadījis Aston Villa, kā arī pusgadu vadīja Sheffield Wednesday. 2019. gada vasarā Brūss kļuva par Newcastle United galveno treneri. , komandai atrodoties izkrišanas zonā, pēc abpusējas vienošās Brūss atstāja galvenā trenera amatu.
Spēlētāja karjera
Norwich City
Manchester United
Situāciju komēdija
Situāciju komēdija ir komēdiju žanrs, kas izplatīts galvenokārt televīzijā un radio. Šajā žanrā raksturīgas komiskas epizodes, kurās tēli nonāk noteiktu apstākļu, situācijas rezultātā. Starp populārākajām situāciju komēdijām ir Cheers, "Draugi", Seinfeld, Arrested Development, The Cosby Show, "Precējies. Ir bērni", The Golden Girls. Arī Latvijā ir uzņemtas situāciju komēdijas, piemēram, "Sirdsmīļā Monika", "Bitīt' matos", "Zentas brīvdienas".
Kūdra (Jūrmala)
Kūdra ir Jūrmalas pilsētas daļa tās rietumu daļā starp Ķemeriem un Brankciemu. Uz ziemeļiem līdz Slokas ezeram plešas Slokas purvs un Vecais purvs. Daļēji atrodas Ķemeru nacionālā parka teritorijā.
Vēsture
Tagadējā Kūdras teritorija atradās Slokas pagastā, kuru kopā ar Slokas novadu 1783. gadā atdalīja no Kurzemes un Zemgales hercogistes un pievienoja Krievijas Impērijai.
20. gadsimtā te izveidojās kūdras fabrikas strādnieku ciemats. 1950. gados no Kūdras uz Slokas papīrfabriku tika vesta kurināmā kūdra. 1951. gadā izveidoja Kūdras dzelzceļa pieturu. 1959. gadā Kūdru kopā ar Sloku un Ķemeriem iekļāva Jūrmalas pilsētas sastāvā.
Pēc pirmā Jūrmalas pilsētas ģenerālplāna izstrādes 1971. gadā tika veidotas divas galvenās atpūtas zonas: galvenokārt atpūtniekiem no visas PSRS paredzētā kūrorta zona Ķemeri-Jaunķemeri un rīdzinieku masveidīgas atpūtas zona Priedaine-Vaivari. Starp šīm zonām bija paredzēts attīstīt industriālo rajonu Kūdrā.
Pirmā pasaules kara kapi
Ventspils šosejas 38,5 kilometrā ir savrupa, atsevišķi iekārtota apbedījumu vieta ar piemiņas plāksnēm. Pirmā pasaules kara laikā (1915.–1916. gadā) te apglabāti apmēram 400–500 Krievijas Impērijas armijas karavīru. Uz kapavietu ir norāde šosejas malā.
Pjērs Vebo
Pjērs Vebo (fr, dzimis ) ir Kamerūnas futbola treneris un bijušais futbolists, spēlēja uzbrucēja pozīcijā. Kopš 2019. gada Vebo ir Turcijas Superlīgas komandas Stambulas "Başakşehir" trenera asistents.
Sasniegumi
Nacional
Fenerbahçe
Juris Poga
1981. gadā absolvējis Rīgas Politehniskā institūta Arhitektūras un celtniecības fakultāti. Tajā pašā gadā sācis darba gaitas institūtā "Pilsētprojekts", kur strādāja līdz 1990. gadam. 1994. gadā izveidojis savu uzņēmumu "Arhitekta J. Pogas birojs".
2020. gada novembrī saņēmis Triju Zvaigžņu ordeņa virsnieka pakāpi.
EXPO 1992 paviljons
1987. gadā piedalījies Vissavienības metu konkursā par PSRS paviljona veidolu EXPO 1992 izstādei Seviljā. Projekta ideja tapa kopā ar arhitektu Aigaru Sparānu un mākslinieku Ivaru Mailīti, iesniedzot to konkursā ar devīzi «Ы 000». Konkursā kopumā tika iesniegti 176 pieteikumi, no kuriem 1. kārtā par labāko tika atzīts Pogas, Sparāna un Mailīša projekts. Konkursa otrajā kārtā 1989. gadā tika virzīti pieci pretendenti, bet kolēģu aizņemtības dēļ projektu prezentēja tikai J. Poga. Par spīti tam, izdevās uzvarēt arī otrajā kārtā un, iesaistoties arī «Pilsētprojekta» pārstāvjiem Modrim Ģelzim un Andrim Purviņam, noslēgt līgumu par projekta realizāciju.
Lai realizētu projektu, J. Poga ar ģimeni uz laiku pārcēlās uz dzīvi Spānijā. Projekta realizācijas gaitā mainoties politiskajai situācijai, fasādē esošie burti «USSR» tika nomainīti ar «RUSSIA».
Sabiedriskā darbība
Kopš 1985. gada Latvijas arhitektu savienības biedrs. No 1999. līdz 2005. gadam bijis Latvijas arhitektu savienības vadītājs, pēc tam arī valdes priekšsēdētājs.
Valters Kovans
Sers Valters Kovans (1871–1956) bija Britu impērijas karaflotes virsnieks, admirālis. Latvijas brīvības cīņu laikā bija britu 1. Vieglo kreiseru eskadras komandieris (1919–1920).
Dzīvesgājums
Dzimis 1871. gada 11. jūnijā Krikhauelas pilsētā Velsas vidienē britu virsnieka ģimenē. Pēc tēva atvaļināšanās no karadienesta kopā ar vecākiem dzīvoja Vorikšīras grāfistē. 1884. gadā viņš uzsāka dienestu karaflotē, 1892. gadā ieguva leitnanta pakāpi. Piedalījās dažādās militārās misijās Āfrikā, arī Angļu—būru karā.
Pirmā pasaules kara laikā 1914. gadā viņš komandēja karakuģi  HMS Princess Royal, 1916. gadā piedalījās Jitlandes jūras kaujā. 1917. gadā viņš bija britu 1. Vieglo kreiseru eskadras (1st Light Cruiser Squadron) komandors, 1918. gadā tika paaugstināts par kontradmirāli (rear admiral). Pēc Sarkanās armijas iebrukuma Latvijā 1919. gada 6. janvārī admirālis Valters Kovans pārņēma britu Baltijas eskadras vadību no admirāļa Aleksandera-Sinklēra. Britu eskadra piedalījās uzbrukumā Krievijas karaflotes Kronštates bāzei un nogremdēja vienu karakuģi un kreiseri. 1919. gada oktobrī un novembrī britu eskadras kuģi palīdzēja latviešu spēkiem aizsargāt Rīgu no Bermonta vadītās Rietumkrievijas brīvprātīgo armijas uzbrukuma un nodrošināja ar uguni sekmīgu latviešu un Sabiedroto pretuzbrukumu, kura rezultātā, sākot ar 1919. gada 11. novembri Latvijas armija sāka veiksmīgu Latvijas atbrīvošanu no bermontiešiem. Par kaujas nopelniem viņam 1921. gadā piešķīra Baltijas baroneta titulu.
Otrā pasaules kara laikā viņš brīvprātīgi no jauna pieteicās karadienestā, un 1941. gadā viņu 70 gadu vecumā nosūtīja uz Ziemeļāfrikas fronti. 1942. gada 27. maijā viņš Lībijas tuksnesī krita Itālijas armijas gūstā, 1943. gadā viņš bija viens no 800 britu karagūstekņiem, kurus apmainīja pret 800 itāļu karagūstekņiem. 1944. gadā viņš piedalījās Itālijas un Dalmācijas piekrastes ieņemšanā. Pēc kara beigām viņš 1945. gadā vēlreiz atvaļinājās no karadienesta.
Miris 1956. gada 14. februārī Līmingtonas kūrortā Vorikšīras grāfistē.
Cīņā pret Bermontu
13. oktobrī britu militārās misijas vadītājs Baltijā ģenerālis Alfrēds Berts, nosūtīja pieprasījumu Kovanam, ka vajadzētu nosūtīt ultimātu Rietumkrievijas armijas virspavēlniekam Bermontam par viņa karaspēka vienības izvākšanu no Daugavgrīvas cietokšņa, jo tie apdraud sabiedroto kuģus. Kovana ultimāts skanēja: "Vācu spēkus komandējošajiem virsniekiem Jelgavā un Daugavgrīvā no britu admirāļa. Es pieprasu, lai jūs līdz 15. oktobra pēcpusdienai nekavējoties atsaucat savus spēkus no pozīcijām pie Daugavgrīvas, kas pašlaik apdraud sabiedroto kuģus Daugavā, pretējā gadījumā es rīkošos tā, kā uzskatīšu par vajadzīgu." Bermonts atbildēja: "Mūsu radio stacija ir informējusi mani par jūsu nosūtīto ziņu vācu spēku komandējošam virsniekam. Daugavgrīvu ir okupējis manas armijas pirmais krievu pulks. Kā Krievu armijas virspavēlnieks un ar Angliju savienībā esošas nācijas pārstāvis esmu devis nepieciešamās pavēles.”
Tā kā Bermonta armijas garnizons cietoksni neatstāja, Kovans deva pavēli sākt apšaudi. Kovans no Bermonta saņēma šādu vēstījumu: ”Atsaucoties uz jūsu signālu, kurā jūs mani brīdināt, ka maniem spēkiem ir jāatkāpjas no Daugavgrīvas līdz 12.00, jūsu eskadras mīnukuģi atklāja uguni, neskatoties uz to, ka es biju jūs informējis, ka Daugavgrīvu ieņēmuši krievu spēki. Esmu pārsteigts un satraukts, ka jūs atļāvāt atklāt uguni un atļāvāt izliet krievu karavīru asinis. Esmu izdevis pavēles šaut uz kuģiem, kuri apšauda manus spēkus. Jūsu rīcība parāda, ka jūs atbalstāt latviešu dumpiniekus, lai kaitētu krievu armijai, kas cīnās par Krievijas atjaunošanu.” Admirāļa Kovana atbilde bija īsa: ”Es neatzīstu nevienu krievu komandieri, kurš cīnās vācu vadībā vai ir opozīcijā pret ģenerāli Judeņiču.”
Kad Latvijas armijas virspavēlnieka Jāņa Baloža vadītās vienības 21. novembrī ieņēma Jelgavu un Sabiedroto komisijas vadītājs ģenerālis Nisels rosināja pārtraukt karadarbību, admirālis Kovans pilnībā atbalstīja Baloža lēmumu šo ierosinājumu ignorēt, lai tā vietā galīgi patriektu pretiniekus no Latvijas.
Tannenbergas kauja
Tannenbergas kauja var būt:
Jānis Štelmahers
Jānis Štelmahers (1893 — 1941) bija latviešu jurists un radikāli labējais politiķis, Apvienotās Latvijas nacionālsociālistiskās partijas dibinātājs.
Biogrāfija
Dzimis strādnieku ģimenē. Pirmā pasaules kara laikā devās bēgļu gaitās uz Krieviju. Pēc kara beigām atgriezās Latvijā, studēja tieslietas, bija studentu korporācijas Talavija biedrs un viens no Latviešu Nacionālās jaunatnes savienības dibinātājiem. Strādāja Ārlietu ministrijā, darbojās Kristīgajā nacionālajā savienībā, kur bija tās laikraksta "Dzintarzeme" izdevējs un atbildīgais redaktors, kā arī Centra valdes loceklis, tomēr pēc neveiksmīgā starta Rīgas domes vēlēšanās Štelmahers atstāja šo partiju.
1932. gada vasarā Štelmahers izveidoja Apvienoto Latvijas nacionālsociālistisko partiju (ALNSP), kurā iestājās ap 93 cilvēku. Lielākoties tās ideoloģija bija balstīta uz Vācijas NSDAP ideoloģijas kopēšanu un atdarināšanu. 1933. gadā ALNSP tika slēgta. Tās vietā tajā pašā gadā tika izveidota biedrība — Aktīvās Latvijas atjaunošanas kustība "Zilais Ērglis". Štelmahers bija tās Centrālās valdes priekšsēdētājs.
Pēc 1934. gada 15. maija apvērsuma organizācija slēgta. 1939. gadā Štelmahers uzturējās ārzemēs — Vācijā un Itālijā. Pēc Latvijas okupācijas 1940. gada 24. jūlijā Štelmahers centās izbēgt uz ārzemēm, tomēr policija viņu aizturēja un apcietināja. 1941. gadā nošauts padomju apcietinājumā.
Acis plaši aizvērtas
"Acis plaši aizvērtas" (en) ir 1999. gada ASV un Apvienotās Karalistes erotiska psiholoģiskā drāma, kuras režisors, producents un scenārija autors ir Stenlijs Kubriks. Filmā galvenās lomas atveido Toms Krūzs, Nikola Kidmena, Sidnijs Polaks un Marija Ričardsone. Filma ir balstīta uz 1926. gada Artura Šniclera noveles "Sapņa novele" (Traumnovelle). Filma pārceļ stāstu no 20. gadsimta Vīnes uz 90. gadu Ņujorku. "Acis plaši aizvērtas" ir Kubrika pēdējā filma.
Filmai pieder Ginesa rekords par garāko nepārtraukto filmas uzņemšanu. Tā tika uzņemta 400 dienas. Kubriks galējo filmas versiju izrādīja Krūzam, Kidmenai un Warner Bros. Sešas dienas vēlāk Kubriks nomira. "Acis plaši aizvērtas" pirmizrādi piedzīvoja. Filma saņēma galvenokārt pozitīvas kritiķu atsauksmes.
Rišārs Volless
Marī Rišārs Žoržs Volless (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Rišārs 1900. gada Parīzes olimpiskajās spēlēs startēja paukošanā ar špagu. Šajā disciplīnā viņš aizcīnījās līdz pusfināliem, kur savā pusfināla grupā palika 4./6. vietā.
Laipni lūgti pie Railijiem
"Laipni lūgti pie Railijiem" (en) ir 2010. gada ASV un Apvienotās Karalistes drāma, kuras režisors ir Džeiks Skots. Galvenās lomas atveido Džeimss Gandolfīni, Kristena Stjuarta un Melisa Leo. Filmas pirmizrāde notika Sandensas kinofestivālā.
Vīrietis, kurš atrodas komandējumā Ņūorlenā, sāk rūpēties par jaunu sievieti.
Vinisiuss Žuniors
Vinisiuss Žuniors (pt, dzimis ) ir Brazīlijas futbolists, spēlē uzbrucēja pozīcijā. Pašlaik (2023) Žuniors pārstāv La Liga komandu Madrides "Real".
Karjera
Žuniors savu karjeru sāka Riodežaneiro "Flamengo". sasniedzot 18 gadu vecumu (minimālais vecums. lai veiktu starptautisku pāreju) Žuniors pievienojās Madrides "Real".
Sasniegumi
Madrides "Real"
Tālis Vīksna
Tālis Vīksna (, Druviena -, Carnikava ) bija Latvijas šahists, Latvijas meistars korespondencšahā (1997).
Biogrāfija
1970.-1980. gados bijis viens no Latvijas lauku sporta biedrības "Vārpa" spēcīgākajiem šahistiem. Sporta biedrības "Vārpa", kā arī Gulbenes, Cēsu un Rīgas šaha čempionātu godalgoto vietu ieguvējs. Veiksmīgi piedalījies Latvijas komandu šaha čempionātos. 1975.-1977. gadā Cēsu komandas sastāvā divas reizes izcīnījis 3. vietu komandu vērtējumā un trīs reizes pēc kārtas bijis individuāli labākais pie sava galdiņa. 1987.-1988. gados Rīgas rajona komandas sastāvā izcīnījis sudrabu (1988) un bronzu (1987) komandu vērtējumā, kā arī bijis labākais pie 3. galdiņa (1988). 1989. gadā agrofirmas "Ādaži" komandas sastāvā uzvarējis Latvijas komandu čempionātā, vienlaicīgi parādot labāko rezultātu pie 3. galdiņa. Septiņas reizes spēlējis Latvijas šaha čempionātu finālos. Labākais starts padevies debijas reizē 1977. gadā, kad Vīksna ar trim uzvarām bija viens no līderiem pēc 3. kārtas, un tikai zaudējums daudzkārtējam Latvijas čempionam Alvim Vītoliņam neļāva turpināt uzvaras gājienu.
1990. gadu beigās sekmīgi iesaistījies Latvijas korespondencšaha turnīros. 1993.-1995. gada Latvijas 18. korespondencšaha čempionātā iekļuvis labāko trijniekā, bet jau 1996.-1997.gadā pārliecinoši uzvarējis Latvijas 19. korespondencšaha čempionātā ar 13 punktiem no 14 iespējamajiem (+12, =2) par 2½ punktiem atraujoties no 2. vietas ieguvēja.
Tālis Vīksna bija arī aktīvs šaha dzīves organizators visās Latvijas vietās, kur viņam darba gaitu rezultātā nācās dzīvot. Pēc Latvijas neatkarības atjaunošanas piedalījās arī politiskajā dzīvē. Bija viens no Kristīgi demokrātiskās savienības politiķiem.
Īslīces iela (Rīga)
Īslīces iela ir iela Zemgales priekšpilsētā, Ziepniekkalnā, Rīgā. Īslīces ielā atrodas Rīgas 4. pirmsskolas izglītības iestāde "Avotiņš" un Ziepniekkalna sākumskola.
Sēlijas dalīšanas līgums
Sēlijas dalīšanas līgums bija daļa no 1256. gadā Rīgas arhibīskapa Alberta, Rīgas domkapitula un Vācu ordeņa vicemestra Ludviga Rīgā noslēgta vienošanās par to, ka agrākās Jersikas zemes trešdaļa un Sēlijas zeme pievienojama Livonijas ordeņa teritorijai, bet ar nosacījumu, ka Rīgas cisterciešu klosteris patur starpgabalu, kas atradās iepretim Rīgas arhibīskapijas Kokneses pilsnovadam sēļu zemē starp arhibīskapa un ordeņa daļām (vēlāko Jumpravas draudzes novadu). Rīgas domkapituls atsacījās no visām prasībām uz kunga un desmito tiesu sēļu Kalves zemē.
Līgums tika noslēgts pēc tam, kad Lietuvas ķēniņš Mindaugs 1255. gadā bija atdāvinājis Livonijas ordenim Sēlijas zemes, kuras pirms tam bija iedalītas Sēlijas bīskapijai, vēlāk Rīgas bīskapijai. 1261. gadā Mindaugs it kā noteicis Livonijas ordenim atdāvināto sēļu zemju robežas šādi: ziemeļu robeža gāja pa Daugavu no Naujenes pils (senās Daugavpils) līdz Rumbulas krācēm pie Doles salas, dienvidu robeža gāja no Naujenes pa Sventas upi, Latuvas upi, Lavenas upi, Mūsas upi, savukārt rietumu robeža pa Lielupi līdz Babītes ezeram.
Priekšvēsture
Sēlpili, kuru uzskatīja par lietuviešu sabiedroto sēļu galveno pili pie Daugavas, krustnešu karaspēks ielenca 1208. gadā. Pārspēka spiesti, sēļi padevās, ļāvās kristīties un pilī ielaida krustnešus. 1218. gadā pilī apmetās pirmais Sēlijas bīskaps Bernhards no Lipes. 1219. gada 25. oktobrī pāvests Honorijs III apstiprināja Sēlijas bīskapijas robežas. Izšķirot strīdu starp Rīgu un Sēlijas bīskapu par Babītes pils apgabalu, kas atradās starp Daugavu un Lielupi, pāvesta legāts Modenas Vilhelms (Wilhelm von Modena) 1225. gada decembrī nosacīja Rīgas un Sēlijas bīskapijas robežas - Babītes apgabals atradās Rīgas apgabala robežās, sākot no Gātes līdz jūrai robeža gāja pa Lielupes viduslīniju, tā ka upes labā puse un labais krasts atradās Rīgas pilsētas īpašumā, kreisā puse un kreisais krasts - Sēlijas bīskapa īpašumā. Bīskaps Alberts ar legāta Vilhelma piekrišanu 1226. gada 21. martā no Mežotnes sēdekļa atdalīja Sēliju, kuru vēlāk pievienoja Rīgas bīskapijai.
1248. gadā Lietuvas dižkunga Mindauga no Polockas padzītais kņazs Tautivils vērsās pēc palīdzības pie Livonijas ordeņa. Kad 1250. gadā Livonijas mestrs Andrejs apsolīja Mindaugam izgādāt karaļa kroni, par ko Mindaugs savukārt apsolīja ordenim dāvināt vairākas savas zemes. Pēc 1253. gada izlīguma ar Mindaugu Tautvils tika atjaunots amatā. 1254. gada 23. maijā Romas pāvests Inocents IV apstiprināja Livonijas ordeņa noslēgto līgumu ar Polockas kņazu par to, ka viņš atsakās no Alektenes (Allecten), Kalves (Calve), Sēlenes (Selen), Medenes (Medene) un Nīcgales (Nitczegale) pilsnovadiem.
1255. gada oktobrī dižkungs Mindaugs, pateicībā par Vācu ordeņa starpniecību, kuras dēļ pāvests licis viņu kronēt par visas Lietuvas pirmo karali, kā arī solītās aizsardzības dēļ dāvināja Livonijas mestram un brāļiem pirms tam viņa Polockas vasalim pakļautībā bijušās Medenes, Pelones, Maleisines un Tauragnes sēļu zemes ar visiem piederumiem. 1259. gada dokumentā, kurā Mindaugs precizēja Livonijas ordenim dāvinātās Sēlijas zemes robežās minēti Alze (Alektenes), Medennen (Medenes), Calven (Kalves), Mallaisen (Maleisines), Thowraggen (Tauragnes), kā arī Utten, Uspal u.c. pilsnovadi.
Sekas
1257. gadā Romas pāvests Aleksandrs IV apstiprināja Lietuvas karaļa Mindauga lēmumu nodod Sēlijas zemes Vācu ordenim, kas šo teritoriju vēlāk sadalīja starp Aizkraukles komtureju, Sēlpils fogteju un Daugavpils komtureju. Lietuvas krusta karu laikā Livonijas ordenis zaudēja kontroli pār Sēlijas dienvidu zemēm, no kurām atteicās 1426. gada robežlīgumā ar Lietuvas dižkunigaitiju.
Kārlis Kautskis
Kārlis Johans Kautskis (de; dzimis, miris ) bija Čehijā dzimis austriešu/vācu marksistisks filozofs, žurnālists un politiķis. Pēc Frīdriha Engelsa nāves 1895. gadā izvirzījās par vienu no redzamākajiem marksisma teorētiķiem. Viens no 1891. gada Vācu sociāldemokrātu Erfurtes programmas autoriem. Pēc Pirmā pasaules kara kļuva par radikālu Oktobra revolūcijas un PSRS iekārtas kritiķi.
Kosmos-2526
Kosmos-2526 (ru) jeb Blagovest № 12L (Благовест № 12Л) ir Krievijas militārais sakaru pavadonis; to izmanto arī komerciāli. Tas orbītā palaists 2018. gada aprīlī Krievijas Aizsardzības ministrijas uzdevumā. Pavadoņa operators ir valsts uzņēmums Vojentelekom.
Kosmiskais aparāts izgatavots Krievijas uzņēmumā Informacionnye sputnikovye sistemy (ISS) uz platformas Ekspress-2000 bāzes. Sakaru aparatūru izgatavoja ISS un Francijas Thales Alenia Space. Pavadonim uzstādīti Ku / Q un C joslas raidītāji. Kosmiskā aparāta darbības laiks plānots 15 gadu.
Lidojuma gaita
Blagovest № 12L palaists 22:11:59.971 UTC ar nesējraķeti Proton-M/Briz-M no Baikonuras kosmodroma 81. laukuma 24. palaišanas iekārtas. Pēc veiksmīgas ievadīšanas orbītā pavadonim dots nosaukums Kosmos-2526.
Pavadonis sākotnēji tika novietots ģeostacionārajā orbītā punktā 80° austrumu garuma. Pēc izmēģinājumu un pārbaužu pabeigšanas tas tika pārvietots uz darba pozīciju 128° austrumu garuma.
Holma
Holma ir pilsēta Krievijā, Novgorodas apgabala dienvidu daļā, Holmas rajona centrs pie Kunjas upes ieteces Lovatē.
Vēsture
Holmas pogosts rakstos pirmoreiz minēts 1144. gadā. Viduslaikos nelielas kņazistes centrs. 1777. gadā Holma tika iecelta par apriņķa centru. Holma pilnībā tika nopostīta Otrā pasaules kara laikā, kad no 1942. gada 23. janvāra līdz 1942. gada 5. maijam pēc sakāves pie Maskavas Holmā tika ielenkts vācu armijas grupējums, izveidojot Holmas katlu.
Cilvēki
Holmas katlā cīnījās nākamais Vācijas ministrs Gerhards Šrēders (Gerhard Schröder, 1910–1989).
Trafalgaras laukums
Trafalgaras laukums (en) ir laukums centrālajā Londonā, Anglijā. Laukuma ziemeļu pusē atrodas Anglijas Nacionālā galerija, bet austrumos Svētā Martina baznīca. Laukums sastāv no centrālās daļas ar celiņiem uz trīs pusēm, un terasi uz ziemeļiem, priekšā Nacionālajai galerijai. Tās centrā ir strūklaka un Nelsona kolonna, pie kuras pamata ir izvietotas četras bronzas lauvas. Nosaukums laukumam ir cēlies no Trafalgaras kaujas, kas norisinājās 1805. gadā un kuru laikā briti uzvarēja Napoleonu Bonapartu.
Laukums tiek izmantots politiskām demonstrācijām, sporta pasākumiem un sabiedriskiem pasākumiem, kā Jaunais gads, Ziemassvētki. Laukumā ir uzņemtas arī filmas, kā Doctor Who, Casino Royale (1967) un Avengers (1960). 2011. gada 7. jūlijā laukumā notika pasaules pirmizrāde Harija Potera sērijas pēdējai filmai "Harijs Poters un Nāves dāvesti: Otrā daļa".
Bruklina Dekere
Bruklina Dekere (en; dzimusi ) ir amerikāņu modele un aktrise. Pazīstama ar fotografēšanos Sports Illustrated Swimsuit Issue. B. Dekere bija uz Sports Illustrated Swimsuit Issue 2010. gada izdevuma vāka. Tāpat darbojusies Victoria's Secret. 2011. gadā debitējusi kā aktrise ar lomu filmā "Izliecies par manu sievu". Precējusies ar amerikāņu tenisistu Endiju Rodiku.
Japa
Japa (en) vai Vaaba (yap) ir salu grupa Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido pavalsts teritorijas un iedzīvotāju lielāko daļu. Lielākā apdzīvotā vieta ir pavalsts galvaspilsēta Kolonja. Administratīvi salas sadalītas 10 municipalitātēs.
Ģeogrāfija
Japa ir koraļļu rifu ieskauta salu grupa; lagūnas platība ir ap 26 km². Salu grupā ietilpst četras galvenās salas — Marbā (Japa) (56,15 km²), Hahiltomila (28,82 km²), Māpa (10,64 km²) un Rumuna (4,30 km²), kā arī 10 mazākas neapdzīvotas saliņas. Trīs lielākās salas savienotas ar autoceļu tiltiem. Agrāk Marbā un Hahiltomila bija viena sala, bet 1901. gadā tika izrakts tā sauktais Vācu kanāls, kas salu sadalīja divās.
Galvenās salas ir vulkāniskas izcelsmes, bet mazākās — koraļļu salas. Reljefs galvenokārt paugurains, augstākais kalns ir Kavuls (170 m vjl) Marbā salā. Valda tropu klimats.
Iedzīvotāji
Salu iedzīvotāju lielākā daļa ir mikronēziešu tauta japieši, kā arī karolīnieši un citas mikronēziešu tautas.
Vēsture
Japu kolonizēja austronēzieši no Malajas arhipelāga salām. Ap 950. gadu japieši izveidoja Japas jūrasbraucēju impēriju, kas pārvaldīja Karolīnu arhipelāga salas uz austrumiem līdz pat Čūkas salām. Japiešiem bija attīstīta kultūra, no kuras elementiem zināmākais ir rāi akmeņi — savdabīgas gigantiskas akmens monētas.
Eiropiešiem Japu 1525. gadā atklāja portugāļi. No 16. līdz 19. gadsimtam Japa formāli bija Spānijas kolonija, bet 1885. gadā tā pārgāja Vācijas pārvaldībā. 1914. gadā salas okupēja Japāna, kas 1919. gadā ieguva uz salām Nāciju Līgas mandātu. 1944. gadā Japa kopā ar pārējo Mikronēziju nonāca ASV pārvaldībā, bet no 1986. gada neatkarīgās Mikronēzijas sastāvā.
Alfons Pastors
Alfons Pastors ( — ) bija latgaliešu izcelsmes Latvijas politiķis un garīdznieks.
Biogrāfija
Dzimis Jasmuižas pagasta Pastoros. Katoļu garīdznieks — Daugavpils dekāns (no 1925), Svētā Krēsla galma prelāts, katoļu apdrošināšanas biedrības priekšsēdētājs. 2., 3. un 4. Saeimas deputāts no Latgales kristīgo zemnieku partijas. Bijis arī Valsts zemes bankas padomes loceklis. Pēc Ulmaņa apvērsuma atgriezies pie garīdznieka pienākumu pildīšanas. Padomju varas gados represēts. Miris 1968. gadā, apglabāts Miķeļa kapos Rīgā.
Brankciems
Brankciems (arī Braņķciems, Braņķu ciems) ir Jūrmalas pilsētas daļa tās rietumu daļā Lielupes kreisajā krastā starp Bāžciemu un Mārupes novada Pavasariem.
Cauri Brankciemam ved Rīgas-Ventspils autoceļš (A10).
Nosaukums
Braņķu ciema nosaukums radies no Klāva Franka vārda, kuram Livonijas ordeņa mestrs Valters fon Pletenbergs ap 1520. gadu izlēņoja zemi pie Lielupes netālu no Slokas, kur Jāņupīte tek, ar visiem krūmiem, birzēm, bišu kokiem, medus kārēm, zveju, medībām un putniem.
Vēsture
1783. gadā fon Brinkenam piederošo Branķu muižu kopā ar Slokas novadu atdalīja no Kurzemes un Zemgales hercogistes un pievienoja Krievijas impērijai. 1786. gadā muižu nopirka Rīgas ģildes eltermanis Rāve. 1816. gadā Branķu muiža piederēja baronesei Ungernai-Šternbergai. 1826. gada ciemā bija 102 iedzīvotāji. 1866. gadā izveidoja Braņķu-Pavasaru pagastu, kur vecākais bija Jēkabs Šteinbriks.
19. gadsimta beigās Brankciemā nodibināja Rīgas Šmita sabiedrības romancementa fabriku, kas izmantoja dolomītu no vietējām akmenslauztuvēm. Cementu ar liellaivām veda uz Rīgu, kur tajā laikā būvēja daudz jaunu namu.
1925. gadā pievienoja Slokas pilsētai. Sloku kopā ar Brankciemu 1959. gadā iekļāva Jūrmalas pilsētas sastāvā.
Kristīne Nordhagena
Kristīne Nordhagena (en; dzimusi ) ir bijusī norvēģu izcelsmes kanādiešu brīvā stila cīkstone, 2004. gada vasaras olimpisko spēļu dalībniece, seškārtīga pasaules čempione.
Biogrāfija
Nordhagena, kas sāka ar cīņu nodarboties 20 gadu vecumā, ir absolvējusi Albertas universitāti. Viņa ir izcīnījusi sešas pasaules čempionāta zelta medaļas: 1994., 1996., 2000. un 2001. gadā Bulgārijas galvaspilsētā Sofijā, 1997. gadā Francijas pilsētā Klermonferānā un 1998. gadā Polijas pilsētā Poznaņā. Vēl viņa ieguva sudraba medaļu 1993. gadā Norvēģijas pilsētā Stavernā un bronzas medaļu 1999. gadā Zviedrijas pilsētā Bodenā. 2004. gada vasaras olimpiskajās spēlēs Atēnās viņa ierindojās 5. vietā sieviešu svara kategorijā 72 kg. Viņa beidza savu sporta karjeru gadu pēc Atēnu spēlēm.
Gliserio Badiljess
Gliserio Badiljess (es; dzimšanas gads nezināms — miršanas gads nezināms) bija Filipīnu šahists, kas izcīnījis Pasaules šaha olimpiādes individuālo zelta medaļu (1968).
Biogrāfija
No 1950. līdz 1970. gadu sākumam Gliserio Badiljess bijis viens no Filipīnu vadošajiem šahistiem, iesaukts par "Sebu šaha lauvu".
Trīs reizes pārstāvējis Filipīnu komandu Pasaules šaha olimpiādēs (1956, 1964, 1972). 1956. gadā pie 1. galdiņa nomainījis toreizējo Filipīnu šaha čempionu Florensio Kampomaness, kas aizbildinājies ar nogurumu un lūdzis Badiljesu samainīties ar galdiņiem. Piedalījies arī 1968. gada šaha olimpiādē, uz kuru atbraucis kā Filipīnu šaha izlases treneris, taču beidzamā brīdī piekritis pārstāvēt Honkongas izlasi, kurai trūcis viens spēlētājs. Pie rezerves galdiņa Badiljess izcīnījis 11½ punktus no 14 iespējamiem un ieguvis individuālo zelta medaļu, kamēr pārējie Honkongas šahisti kopā savākuši tikai 17½ punktus.
1963. gadā pārstāvējis Filipīnas Pasaules šaha čempiona izcīņas cikla Dienvidaustrumāzijas zonas turnīrā. 1967. gadā piedalījies Filipīnu spēcīgāko šahistu simultānspēles seansā ar pulksteņiem pret nākamo Pasaules šaha čempionu Robertu Fišeru. 1968. gadā piedalījies Manilas starptautiskajā šaha turnīrā.
Sebu salas kūrorta ciematā Moalboaljā notiek Badiljesa piemiņas turnīri šahā.
Barnsley F.C.
Barnsley Football Club ir futbola klubs no Bārnslī, Anglijā. Klubs spēlē EFL League One čempionātā.
Klubs tika dibināts 1887. gadā. Kluba lielākie konkurenti ir citi Jorkšīras klubi, kā Sheffield Wednesday, Sheffield United, Leeds United, Huddersfield Town un Rotherham United.
Klubs savus lielākos panākumus guva 1997. gadā, kad tas iekļuva Anglijas Premjerlīgā, ko gan pēc vienas sezonas nācās pamest. 1912. gadā klubs ieguva FA kausu.
Ričards Tērners
Ričards Renjē Tērners (en; dzimis, miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.
Tērners 1900. gada vasaras olimpiskajās spēlēs startēja Lielbritānijas futbola komandas Upton Park F.C. sastāvā. Olimpiskajās spēlēs komanda pārspēja Francijas komandu Club Français ar rezultātu 4 – 0. Viņš bija viens no vārtu autoriem šajā spēlē. Lielbritānijas komanda olimpiskajās spēlēs izcīnīja zelta medaļu.
Viņš spēlēfa futbolu arī futbola klubā Crouch End Vampires F.C..
Saravana (Armēnija)
Saravana (hy) ir ciems Armēnijas Vajocdzoras marzē. Atrodas Darbas upes krastā reģiona dienvidaustrumu daļā netālu no Sjunikas marzes robežas un šosejas, kas savieno Erevānu ar Irānas robežu. Attālums līdz reģiona galvaspilsētai Jehegnadzorai ir 27 kilometri.
Iedzīvotāji
Pēc 2011. gada tautskaites datiem Saravanā bija 245 iedzīvotāji, pārsvarā etniskie armēņi.
Sabile (stacija)
Sabile ir dzelzceļa stacija dzelzceļa līnijā Ventspils—Tukums II starp Stendes staciju un Līgciema pieturu. Tā atrodas Talsu novada Virbu pagastā, Jaunpagasta ciemā 11 km no Sabiles pilsētas.
Vēsture
Stacija tika atklāta 1924. gadā. Kādreiz no Sabiles bija 9 km atzars uz Podnieku karjeru (bijušo grants šķirošanas rūpnīcu "Kurzeme" jeb Apšu staciju ), mūsdienās tas vairs nepastāv. Bija izbūvēts arī atzars uz Jaunpagasta spirta rūpnīcu.
Laimute Balode
Laimute Balode (lt, pirmslaulību uzvārds Anelauskaite; dzimusi ) ir Latvijā dzīvojoša lietuviešu valodniece, asociētā profesore, Latvijas Universitātes Lituānistikas centra direktore. Galvenā viņas pētījumu joma ir baltu onomastika.
Laimute Anelauskaite dzimusi Sibīrijā latvietes un lietuvieša ģimenē. Vecāki tajā laikā bija izsūtījumā Baikāla ezera Oļhonas salā. Četru gadu vecumā Laimutes ģimene atgriezās Lietuvā.
1972. gadā Laimute iestājās Viļņas valsts universitātē Filoloģijas fakultātē. 1974. gadā viņa kā viena no pirmajām apmaiņas programmas studentēm nosūtīta uz Latvijas valsts universitāti (LVU) studēt baltistiku. Apprecējās ar latvieti Ēriku Balodi. 1977. gadā pabeidza studijas Viļņas Universitātē. Pēc tam Laimute pārcēlās uz Rīgu un sāka strādāt par vecāko laboranti Zinātņu akadēmijas (ZA) Latviešu valodas un literatūras institūtā. 1979. gadā iestājās aspirantūrā un sāka strādāt par pasniedzēju LVU Filoloģijas, Svešvalodu, Vēstures, Pedagoģijas fakultātē. 1980. gadā Laimute Balode kļuva par jaunāko zinātnisko līdzstrādnieci ZA Valodas un literatūras institūtā, Dialektoloģijas sektorā; no 1986. gada — zinātniskā līdzstrādniece. 1989. gadā viņa kā vecākā zinātniskā līdzstrādniece turpināja darbu Latviešu valodas institūta Onomastikas nodaļā.
No 1991. līdz 1996. gadam Laimute Balode bija docente LU Filoloģijas fakultātē un Latvijas Kultūras akadēmijā. 1992. gadā viņā kļuva par vadošo pētnieci Latviešu valodas institūtā. 1996. gadā Balode kā vieslektore sāka pasniegt baltu valodas Helsinku Universitātē Somijā. 2001. gadā Laimute Balode kļuva par asociēto profesori LU Filoloģojas fakultātes Baltu valodu katedrā un LU Lituānistikas centra vadītāju. 2006. gadā viņa kļuva par asociēto profesori Helsinku Universitātē.
Darja Kasatkina
Darja Kasatkina (ru; dzimusi Toljati, Krievijā) ir profesionāla krievu tenisiste. Augstāko 8. vietu WTA rangā vienspēlēs sasniegusi 2023. gada aprīlī, dubultspēlēs 43. vietu — 2016. gada septembrī.
2014. gadā uzvarējusi Francijas atklātajā čempionātā tenisā vienspēlēs jaunietēm.
Pēc veiksmīgas dalības 2018. gada Indianvelsas Masters Kasatkina kļuva par Krievijas "pirmo raketi", apsteidzot 85 nedēļas ranga augšgalā atradušos Svetlanu Kuzņecovu. 2018. gadā pirmo reizi karjerā spēlēja divu Grand Slam turnīru ceturtdaļfinālā, bet sezonas beigās iekļuva WTA ranga pirmajā desmitniekā. Lielākais panākums Grand Slam turnīros ir iekļūšana pusfinālā 2022. gada Francijas atklātajā čempionātā.
Bāžciems
Bāžciems ir Jūrmalas pilsētas daļa tās rietumu daļā Lielupes kreisajā krastā starp Sloku un Brankciemu. Bāžciemā no 1. aprīļa līdz 15. oktobrim pietur 2. mikroautobusu maršruts.
Vēsture
Kurzemes hercogu Slokas muižai piederošais Bāžciems jeb Bāžnieki (de) izveidojās pie Slokas miestiņa robežas, ko iezīmēja Vecslocenes upe ar dzirnavām. Poļu-zviedru kara laikā šeit 1605.-1608. gadā zviedri uzcēla nocietinājumus. Kurzemes saimnieciskā uzplaukuma periodā hercogs Jēkabs vēlējās izveidot ar Rīgu konkurējošu eksporta ostu Slokā, kur tika izveidotas stikla fabrikas un vara ceplis. Viņš pavēlēja izbūvēt kanālu, kas savienotu Slokas ostu pie Lielupes ar Baltijas jūru pa tagadējo Vecslocenes upīti un Slokas ezeru. 1783. gadā Slokas muižu kopā ar Slokas novadu atdalīja no Kurzemes un Zemgales hercogistes un pievienoja Krievijas Impērijai. 1795. gada ciemā bija 159 iedzīvotāji - 82 vīrieši un 77 sievietes.
1925. gadā ciemu pievienoja Slokas pilsētai. Sloku kopā ar Bāžciemu 1959. gadā iekļāva Jūrmalas pilsētas sastāvā.
Bitenes
Bitenes (la L.) ir rožu dzimtas ģints. Ir daudzgadīgie pļavu, retāk mežu augi. Izplatīti visos kontinentos, izņemot Antarktīdu.
Piesakņu lapas ir lielas, daivotas. Augstāk augošas lapas ir mazas un veselas — nedaivotas. Ziedi ir dzelteni, balti vai rozīgi, plaši atvērti, virzīti uz augšu vai zvanveidīgi, savākti pa 3—10 ziediem kopā.
Heincs Līberts
Heincs Līberts (de; dzimis Krotošinā) ir Vācijas starptautiskais meistars šahā (1966).
Robina Raita
Robina Geila Raita (en, dzimusi ) ir ASV aktrise un režisore. Viņa ir saņēmusi Zelta globusa balvu, Satelīta balvu, kā arī astoņas reizes tikusi nominēta Emmy balvai.
Heincs Līberts
Biogrāfija
Pēc izglītības matemātiķis. Astoņpadsmit reizes piedalījies Vācijas Demokrātiskās Republikas šaha čempionātos, kuros izcīnījis 4 medaļas: 2 sudraba (1964, 1970) un 2 bronzas (1971, 1977). 1956. gadā uzvarējis starptautiskā šaha turnīrā Ulanbatorā. 1966. gadā dalījis otro vietu ar Leventi Lenģelu Akibas Rubinšteina memoriālā Polaņicazdrojā (uzvarēja Vasilijs Smislovs). Par panākumiem turnīros FIDE 1966. gadā Lībertam piešķīrusi starptautiskā meistara (IM) nosaukumu.
Pārstāvējis Vācijas Demokrātiskās Republikas komandu lielākajos komandu šaha turnīros:
Robina Raita
Pirmā lielā loma Raitai bija NBC ziepju operā Santa Barbara (1984—1988). 1987. gadā piedalījusies romantiskajā komēdijā The Princess Bride (1987), kas bija viņas pirmā lielā kino loma. Vēlāk viņa ir attēlojusi galvenās lomas tādās filmās kā "Forests Gamps" (Forrest Gump, 1994), romantiskajā drāmā "Vēstījums pudelē" (Message in a Bottle,1999), supervaroņu filmā "Neievainojamais" (Unbreakable, 2000), vēsturiskajā drāmā The Conspirator (2010), biogrāfiskajā sporta drāmā "Naudas spēle" (Moneyball, 2011), trillerī "Meitene ar pūķa tetovējumu" (The Girl with the Dragon Tattoo, 2011), biogrāfiskajā drāmā "Everests" (Everest, 2015), supervaroņu filmā "Brīnumsieviete" (Wonder Woman, 2017) un zinātniskās fantastikas filmā "Pa asmeni skrejošais 2049" (Blade Runner 2049, 2017).
Piedalījusies Netflix seriālā "Kāršu nams" (2013—2018), par ko viņa 2013. gada ieguva Zelta globusa balvu. Tikusi arī sešas reizes nominēta Emmy balvai, kā labākā aktrise galvenajā lomā, kā arī 2016. un 2017. gadā kā seriāla producente.
Heincs Līberts
Biogrāfija
1961. gadā Rīgā piedalījies Latvijas, Lietuvas un Vācijas Demokrātiskā Republikas šaha komandu mačturnīrā un savstarpējā partijā piekāpies Latvijas meistaram Jānim Mileikam.
Keiino
Keiino (nereti stilizēti KEiiNO) ir norvēģu elektroniskās un deju popmūzikas grupa, kas savu darbību aizsāka 2018. gada beigās. Pēc uzvaras nacionālajā atlasē Melodi Grand Prix 2019 grupa pārstāvēja Norvēģiju 2019. gada Eirovīzijas dziesmu konkursā Telavivā, Izraēlā ar dziesmu Spirit in the Sky. Savā pusfinālā grupa ieguva 7. vietu, kas ļāva kvalificēties finālam. Finālā, lai arī pēc skatītāju balsojuma viņu priekšnesums ieguva 1. vietu, kopvērtējumā Keiino ierindojās 6. vietā.
Vinasat-1
Vinasat-1 ir Vjetnamas pirmais Zemes mākslīgais pavadonis. Tas valsts uzņēmuma Vjetnamas pasta un telekomunikāciju grupa (VNPT) uzdevumā palaists 2008. gada aprīlī. Pavadonis nodrošina sakarus un televīzijas retranslāciju Vjetnamas teritorijā, kā arī citās Dienvidaustrumu Āzijas valstīs.
Pavadoni izgatavojusi kompānija Lockheed Martin uz platformas A2100A bāzes. Līgums par Vinasat-1 būvi tika noslēgts 2006. gada maijā.
Kosmiskā aparāta masa startā bija 2637 kg, izmēri: 3,8 × 1,9 × 1,9 m. Tas ir apgādāts ar 8 C joslas un 12 Ku joslas raidītājiem.
Vinasat-1 tika palaists 22:17 UTC ar nesējraķeti Ariane 5ECA (lidojums VA-206) no Gviānas kosmiskā centra kopā ar Brazīlijas pavadoni Star One C2. 26 minūtes pēc starta Star One C2 tika atdalīts no augšējās pakāpes. Vinasat-1 no augšējās pakāpes atdalījās 31 pēc starta. Ģeostacionāro orbītu pavadonis sasniedza paša spēkiem. Tas tika pozicionēts punktā 132,0° austrumu garuma. Lockheed Martin pasūtītājam pavadoni nodeva.
Amadu Onana
Amadu Ba Zeunds Žoržs Mvoms Onana (fr, dzimis ) ir Beļģijas futbolists, spēlē pussarga pozīcijā, pārstāv Beļģijas futbola izlasi. Kopš 2022. gada Onana pārstāv Anglijas Premjerlīgas komandu Everton.
Iepriekš spēlējis Vācijas komandā Hamburger SV un Francijas komandā Lille.
Beļģijas futbola izlases sastāvā debitējis 2022. gadā.
Igors Akinfejevs
Igors Akinfejevs (ru; dzimis ) ir profesionāls krievu futbolists, spēlē vārtsarga pozīcijā, bijušais Krievijas izlases dalībnieks. Pašlaik (2021) pārstāv Krievijas Premjerlīgas klubu PFK CSKA Maskava, kurā aizvadījis visu profesionāļa karjeru.
CSKA sastāvā izcīnījis trīs Krievijas čempiontitulus, četras reizes izcīnījis Krievijas superkausu un piecas reizes — kausu. 2005. gadā izcīnīja arī UEFA kausā. Krievijas izlases sastāvā spēlējis četros Eiropas čempionātu finālturnīros (2004, 2008, 2012, 2016). 2008. gadā tika izcīnīta trešā vieta.
Sasniegumi
CSKA Moscow
Individuālie sasniegumi
Lietojumprogrammas saskarne
Lietojumprogrammas saskarne (en, API) ir iepriekš definētu klašu, procedūru, funkciju, struktūru un konstanšu kopums, kas tiek pasniegts kā pielikums (bibliotēkas, servisi), kuru iespējams izmantot ārējiem programmatūras produktiem. Izmanto programmētāji, lai rakstītu dažādus programmu pielikumus.
API kā pielikumu integrācijas līdzeklis
Ja programmu (moduli, bibliotēku) uztvert kā „melno kasti”, tad API – tā ir "svira", kas ir pieejama lietotājiem un ar kuru tie var šo kasti pārvaldīt.
Programmatūras komponentes mijiedarbojas cita ar citu izmantojot API. Pie tam komponentes parasti veido hierarhiju - augsta līmeņa komponentes izmanto zema līmeņa komponenšu API, un tās, savukārt, izmanto zemāka līmeņa komponenšu API.
Jāatzīmē, ka protokolu koncepcija ir tuva pēc nozīmes jēdzienam API. Abi ir funkcionalitātes abstrakcija, tikai pirmajā gadījumā runa ir par datu pārraidi, bet otrajā par pielikumu mijiedarbību.
API funkciju un klašu bibliotēkas ietver iezīmju aprakstus un funkciju semantiku.
Funkciju iezīmes
Funkcijas iezīme - daļa no vispārējās funkcijas deklarācijas, kura ļauj pārraidīšanas rīkiem identificēt funkciju starp citām funkcijām. Dažādās programmēšanas valodās ir dažāda izpratne par funkciju iezīmēm, kas ir cieši saistīta ar iespējamo funkciju pārslodzi šajās valodās.
Dažreiz tiek izdalītas izsaukšanas iezīmes un realizēšanas iezīmes. Izsaukšanas iezīme parasti tiek veidota pēc izsaukuma funkcijas sintakses, ņemot vērā dotās funkcijas redzamības apgabalus, funkcijas nosaukums, faktisko argumentu secība un rezultāta tipu. Piemēram, C++ programmēšanas valodā vienkārša funkcija tiek atpazīta kompilatorā pēc tās vārda un tam sekojošajiem argumentiem, kas sastāda šīs funkcijas iezīmi šajā valodā.
Java programmēšanas valodā funkcijas iezīmi sastāda tās nosaukums un parametru tipu secība.
Funkcijas semantika
Funkcijas semantika - tas ir apraksts par to, ko šī funkcija dara. Funkcijas semantika ietver sevī aprakstu par to, kas tiek uzskatīts par funkcijas izpildes rezultātu, kā un no kā šis rezultāts ir atkarīgs. Parasti rezultāts ir atkarīgs tikai no funkcijas argumentu vērtībām, bet atsevišķos moduļos ir stāvokļa jēdziens - tad funkcijas rezultāts var būt atkarīgs no šī stāvokļa, un, turklāt, par rezultātu var kļūt šī stāvokļa izmaiņa. Šo atkarību un izmaiņu loģika attiecas uz funkciju semantiku. Pilnīgs funkcijas semantikas apraksts ir izpildāmās funkcijas kods vai funkcijas matemātiskā definīcija.
Operētājsistēmu API. Problēmas, kas saistītas ar API daudzveidību
Gandrīz visām operētājsistēmām (Unix, Windows, Mac OS uc) ir API, ar kura palīdzību programmētāji var izveidot pielikumus attiecīgajai operētājsistēmai. Galvenais operētājsistēmu API – tas ir daudzie sistēmas pieprasījumi.
Programmēšanas industrijā API standartam ir svarīga loma kopīgas funkcionalitātes nodrošināšanai, jo tie garantē, ka visas programmas, kuras izmanto kopējo API, strādās tikpat labi. Attiecībā uz API GUI, tas nozīmē, ka programmām būs līdzīgas lietotāju saskarnes, kas atvieglo jaunu programmatūras produktu apguvi.
No otras puses dažādu operētājsistēmu API atšķirības būtiski sarežģī pielikumu pārnešanu starp dažādām platformām. Eksistē dažāda veida risinājumi, kā risināt šo problēmu - uzrakstīt „starpposma” API (Qt, gtk, uc), bibliotēku uzrakstīšana, kuras pārveido vienas OS sistēma izsaukumus otras OS sistēmas izsaukumos (piemēram,Wine, cygwin uc), ieviešot kodēšanas standartus programmēšanas valodām (piem., standarta C valodas bibliotēka).
Jāatzīmē arī tas, ka programmētāja rīcībā bieži vien ir vairākas atšķirīgas API, kas ļauj sasniegt to pašu rezultātu. Turklāt katra API parasti tiek īstenota, izmantojot programmatūras zemāka līmeņa API komponenšu abstrakcijas.
Piemēram, lai pārlūkprogrammā ieraudzītu «Sveika, pasaule!» rindiņu, pietiek ar HTML dokumenta izveidi ar minimālu galveni un ķermeni, kas satur konkrēto teikumu. Kas notiek, kad pārlūkprogramma atver šo dokumentu? Pārlūkprogramma nodod šī faila nosaukumu bibliotēkai, kas apstrādā HTML dokumentus, kura, savukārt, ar operētājsistēmas API izlasa šo failu un pēc tam secīgi caur API izsauc standarta grafisko primitīvu operāciju bibliotēku, kas izpilda „ekrāna attīrīšanu” un teksta uzrakstīšanu izvēlētajā formātā (« Sveika, pasaule! »). Šo operāciju laikā standarta grafisko primitīvu operāciju bibliotēka vēršas pie loga saskarnes bibliotēkas ar attiecīgo pieprasījumu, šī bibliotēka jau ir vēršas pie operētājsistēmas API, lai ierakstītu datus video kartes buferī.
Tajā pašā laikā gandrīz katrā līmenī patiesībā eksistē vairākas iespējamās API alternatīvas. Piemēram, dokumentu var rakstīt nevis HTML, bet LaTeX valodā, teksta attēlošanai var izmantot jebkuru pārlūkprogrammu. Dažādas pārlūkprogrammas parasti izmanto dažādas HTML bibliotēkas, un, turklāt, to visu var apkopot, izmantojot dažādu primitīvu bibliotēkas un dažādas operētājsistēmas.
Galvenās problēmas, kas saistītas ar API daudzveidību ir:
Web API
Tiek izmantots tīmekļa lapu izstrādē, un parasti tas ir HTTP pieprasījumu kopums, un HTTP atbilžu struktūras noteikšanas kopums, kas izmanto XML vai JSON formātus. «Web API» praktiski ir sinonīms Tīmekļa pakalpēm. Tīmekļa saskarnes, kas nodrošina vairāku servisu kombināciju jaunajos lietojumos tiek kvalificētas kā hibrīdi.
Lapsenes
Par lapsenēm sauc lielāko daļu plēvspārņu kārtas (Hymenoptera) kukaiņu. Tās ir radniecīgas bitēm un skudrām.
Lielākā daļa lapseņu sugu, kuru kopumā ir vairāk kā 75 000, ir parazītlapsenes. Visbiežāk ar olu dējekļa palīdzību saimniekkukaiņa ķermenis tiek caurdurts un olas iedētas tieši ķermenī. Parazītlapsenes tiek plaši izmantotas bioloģiskajā lauksaimniecībā visā pasaulē. Gandrīz ikvienai kaitīgo kukaiņu sugai ir vismaz viena lapseņu suga, kas to medī vai uz kukaiņa parazitē. Tādējādi lapsenes ir vienas no nozīmīgākajiem kukaiņiem citu kukaiņu skaita ierobežošanā.
Lapseņu grupas
Vispazīstamākās lapseņu sugas pieder pie dzēlējlapseņu infrakārtas (Aculeata) iežmauglapseņu apakškārtā (Apocryta). Šīm lapseņu sugām olu dējeklis ir attīstījies par indes dzeloni, lai gan liela daļa šo sugu nedzeļ. Dzēlējlapseņu grupai pieder arī bites un skudras. Augļlapseņu apakškārtas (Symphita) sugām nav dzeloņa, un to kāpuri pamatā barojas ar dažādiem augiem. Šo sugu kāpurus savukārt medī vai uz tiem parazitē iežmauglapsenes. Šaurākā izpratnē par lapsenēm sauc lapseņu dzimtas (Vespidae) sugas. Šai dzimtai pieder arī sirseņu ģints (Vespa).
Dzīves veids
Daudzās lapseņu sugas var iedalīt divās grupās atkarībā no to dzīves veida. Tās ir vai nu vientuļnieces, vai sabiedriski kukaiņi. Pieaugusi lapsene vientuļniece dzīvo viena pati, nekontaktējot ar pārējām sugas māsām. Liela daļa no tām arī neveido ligzdas. Turklāt visas lapsenes vientuļnieces ir vairoties spējīgas. Atšķirībā no lapsenēm vientuļniecēm sabiedriskās lapsenes dzīvo kolonijās un būvē ligzdas. Lielākajās kolonijās kopā var dzīvot vairāki tūkstoši lapseņu. Atkarībā no sugas ne visas sabiedriskās lapsenes ir vairoties spējīgas. Ir sugas, kurām līdzīgi kā bitēm, ir lapseņu māte — karaliene, kas vienīgā pārojas ar tēviņu, bet pārējās kolonijā ir sterilas lapsenes mātītes — strādnieces.
Īpašības
Lai arī lapsenes ir ļoti dažādas, vairākas īpašības tām ir kopīgas. Tām ir 2 pāri spārnu, izņēmums ir bezspārnu lapsenes, piemēram, kameņlapsenes (Mutillidae). Lapseņu mātītēm ir olu dējeklis, kas daudzām sugām attīstījies par dzeloni. Lapseņu tēviņiem dzeloņa nav. Lielākajai daļai nav pūku, kā tas ir, piemēram, bitēm. Ja ir, tad pūkas ir retas un neizteiktas, bet ir izņēmumi, piemēram, kameņlapsenes. Gandrīz visas lapsenes dzīvo uz sauszemes, izņemot dažas parazītsugas, kas piemērojušās dzīvei ūdenī.
Barība
Lielākajai daļai lapseņu sugu kāpuri ir gaļēdāji, bet pieaugušie īpatņi barojas tikai ar nektāru. Daudzas sugas ir plēsīgas un medī citus kukaiņus kā barību saviem kāpuriem. Medījums bieži tiek paralizēts ar indi. Dažas sabiedrisko lapseņu sugas ir visēdājas, kas barojas ar gataviem augļiem, nektāru un maitu. Dažas no šim sugām meklē jau mirušus kukaiņus, kurus nes kā barību saviem kāpuriem, piemēram, īssejas lapsenes (Vespula) sugas. Parazītlapseņu sugām kāpura pirmā maltīte ir saimniekkukaiņa ķermenis, kurā tika iedēta ola.
Fļura Hasanova
Fļura Hasanova (Uskova; ru; dzimusi ) ir Kazahstānas, pirms tam PSRS, šahiste, sieviešu lielmeistare (1998), starptautiskā tiesnese un FIDE trenere.